<classify> Amewataka mabalozi hao kuimarisha diplomasia ili kuzifanya nchi zao ziendelee kushirikiana na Tanzania katika shughuli za kiuchumi na kijamii.Ametoa kauli hiyo jana wakati akizungumza na Balozi wa Tanzania nchini Sweden, Dk Wilbrod Slaa, na Balozi wa Tanzania nchini Nigeria, Muhidin Mboweto, katika makazi ya Waziri Mkuu, Oysterbay Dar es Salaam.Amesema Tanzania ina vivutio vingi vya utalii kama uwepo wa fukwe za bahari kuanzia Tanga hadi Mtwara, maziwa na mito, mbuga za wanyama hivyo ni vema wakajielekeza katika kuvutia wawekezaji kwenye sekta hiyo ili Taifa lipate watalii wengi.Waziri Mkuu alitaka pia watafute wawekezaji katika sekta ya madini na viwanda, na kutafuta masoko ili wafanyabiashara na wakulima wa Tanzania wauze bidhaa zao nje ya nchi.Tumejiimarisha katika mazao ya chakula na biashara, hivyo tunatakiwa kuwa na uhakika wa masoko kwenye kilimo ili mkulima anapozalisha pamba, tumbaku, kahawa, chai, korosho, dengu pamoja na mazao mengine, awe na mahali pa kuuza, kwa hiyo washawishini wafanyabiashara kuja kununua, amesema.Aliwasisitiza mabalozi hao kwenda kupunguza gharama za uendeshaji wa balozi kwa kuzuia matumizi katika mambo yasiyo ya lazima.Huko muendako lazima mkasimamie maslahi ya nchi hasa katika masuala ya uchumi, alisema.  <topic>: UCHUMI 